**Narva abilinnapea Aleksei Jevgrafovi ettepanekud LMA ja ALPA**

**struktuuride muutmiseks:**

**Muudatused Linnamajandusameti struktuuris**

1. Linnamajandusametis moodustatakse **korrakaitse teenistus** (*kas teenistuse nimetus sobib?*). Korrakaitse teenistusse viiakse üle Arhitektuuri- ja Linnaplaneerimise Ameti Järelevalveosakonna peaspetsialist ning 2 vanemspetsialisti ja Linnamajandusameti jurist-korrakaitse teenistuse juht.

Korrakaitse teenistuse põhiülesandeks on kontrolli teostamine heakorra-, kaevetööde-, taksoveo- ja teiste tegevusega seotud riigi- ja linna õigusaktide täitmise üle ja vajadusel sanktsioonide rakendamine vastavalt Narva linnas kehtivatele kordadele ning riikliku järelevalve teostamine, mis on jäätmeseadusega, looduskaitseseadusega, keskkonnajärelevalve seadusega, keskkonnaseadustiku üldosa seadusega ja kalmistuseadusega kohalikule omavalitsusele pandud kohustus. Samuti avaliku ürituse korraldamise loa taotluste menetlemine, ilutulestiku loa taotluste menetlemine, tasulise parkimise korraldamine ja järelevalve, õigusvastaselt tekitatud kahju hüvitamise taotluste menetlemine, liikluskorraldusega seotud probleemide uurimine ja ettepanekute tegemine liiklusohutuskomisjonile, üldkasuliku töö korraldamine, Narva linnas asuvate korteriühistute kontroll lepingute alusel, sõidukite valvega parklale teisaldamise korraldamine, Politsei- ja Piirivalveametiga koostöö korraldamine ning ühisoperatsioonide läbiviimine.

Samuti, Korrakaitse teenistuse ametnikele lähevad üle erinevatelt Linnamajandusameti ametnikelt järgmised järelevalve valdkonnaga seotud kohustused: kaevetööde kohtade kaevetööks valmisoleku kontroll ning kaevetöö lõpetamise kontroll kohapeal ja garantiiaja kestel ilmnenud puuduste kontroll, järelevalve teostamine väljastatud raielubade ning asendusistutuse tegemise kohustuse täitmise üle ja ettekirjutuste tegemine nõudega asendusistutuste kohustuse täitmise kohta, asendatud puude seisukorra fikseerimine 2 aasta jooksul alates istutamist, jäätmekäitluslepingute olemasolu ja jäätmekäitlustoimingute kontroll, hoonestusõiguse seadmise lepingute raames vaatluste läbiviimine ja selle toimingu protokollide koostamine.

Lisaks sellele aitavad korrakaitse teenistuse ametnikud teiste osakondade ametnikel kontrollida lepingute täitmist ja nõuda Linnamajandusameti ja erinevate töövõtjate vahel sõlmitud lepingute raames leppetrahve ning osutavad selle protsessi läbiviimisel juriidilist kaasabi, koostavad kahju hüvitamise nõuded linnavara hävitanud isikute vastu ning teevad koostööd politseiga ülalmainitud rikkumiste menetlemisel (politseile avalduste koostamine ning kahju suuruse hinnang, linnavara omaniku esindamine kohtuvälises- ja kohtumenetluses). Neid toiminguid teostatakse Linnamajandusameti bilansis oleva vara suhtes (liiklusmärgid, linnamööbel, tänavavalgustus jne). Ülalmainitud kohustuste üleandmine loodavale korrakaitseteenistusele on tingitud sellest, et Linnamajandusameti töö efektiivsemaks korraldamiseks on vaja suunata erinevate spetsialistide põhitööga otseselt mitte seotud kohustused (peamiselt korrakaitse ja -õigusküsimused) eraldi teenistusele, mis spetsialiseerub selliste küsimuste lahendamisel ja omab vastavat kompetentsust ja kogemust. Samuti on mõnedes Narva linna õigusaktides (nt „Narva linna kaevetööde eeskiri“, „Raieloa andmise tingimused ja kord“, „Narva linna heakorra eeskiri“) ette nähtud, et osa nende alusel sätestatud nõuetest peab kontrollima vastava loa väljastanud amet (Linnamajandusamet), mis on olemasoleva ametiasutuste struktuuri raames oluliselt raskendatud. Samuti, täidab korrakaitse teenistuse jurist kõiki Linnamajandusameti juristil praegu olemasolevaid kohustusi.

Korrakaitse teenistuse töökulud aastas 85322 euro.

1. **Linnamajandusametis moodustatakse 2 lisatöökohta:**
* **Riigihangete spetsialist** (allub Ameti direktorile)
* **Heakorra vanemspetsialist** (LMA Kommunaal- ja ehitusosakonnas)

**Riigihangete spetsialist.** Linnamajandusameti 2017.a. hankeplaani kohaselt oli eelmisel aastal ameti spetsialistide poolt korraldatud ja läbi viidud üle 100 hanke. 2018.a. linnaeelarves on kinnitatud kohustuste võtmine summas üle 10 mln eur, so 2017.a. tasemel. Linnamajandusameti töö efektiivsemaks korraldamiseks on vajalik moodustada ameti struktuuris riigihangete spetsialisti töökoht. Riigihangete spetsialisti põhiülesandeks on riigihangete korraldamine ja läbiviimine, riigihangete aruandluse ja protokollide koostamine, töövõtjaga sõlmitavate lepingute vormistamine, hankeplaani koostamine.

Töökulud aastas 19476 euro.

**Heakorra vanemspetsialisti** põhiülesanded on linna üldkasutatavate teede ja tänavate aastaringne hooldus, linna kõnniteede jooksva hoolduse ja remondi korraldamine, sademeveekanalisatsiooni jooksvad ja avarii remonttööd (sh kaevude remont, luukide vahetamine), drenaaži kraavide hooldamine ja puhastamine linna territooriumil.

Töökulud aastas 19476 euro.

**Muudatused Arhitektuuri- ja Linnaplaneerimise ametis**

1. Arhitektuuri- ja Linnaplanerimise ametit juhib **Peaarhitekt-direktor**.

Töökulud aastas 38952 euro.

1. Peaarhitekti ametikoht kaob.
2. Luuakse 1 koht - **Juhiabi-analüütik**. Tema ülesanned on:

- Projektijuhtimine - konkursside läbiviimine / kureerimine, rahvusvahelised koostööprojektid (Horizon2020, InterReg, jms.), linnaehituseteemaliste ürituste korraldamine, jms.;

- Ametit puudutavate üldkorralduslike määruste, otsuste ja korralduste linnavalitsuse ja linnavolikogu istungiteks ettevalmistamine;
- Uuringute teostamine, analüüs, tulemuste visualiseerimine ning uuritust tulenevate ettepanekute tegemine;
- Parimate linnaehituslike praktikate analüüs, arendamises osalemine, visualiseerimine ja elluviimise võimaluste pakkumine;
- Direktori ja peaarhitekti tööks vajalike ettekannete ja muude esitlusmaterjalide ettevalmistamine;
- Koosolekute ja avalike arutelude, töörühmade koosolekute organiseerimine ja, vajadusel, protokollimine;
- Osalemine linnavalitsuse ja muude asutuste poolt loodud töörühmades;
- ALPA töövaldkonda puudutuvate riigihangete korraldamine, lepingute ja maksegraafikute kontrollimine.

Töökulud aastas 19476 euro.

1. Järelevalveosakonna peaspetsialist ning 2 vanemspetsialisti viiakse Linnamajandusametisse üle.

Aleksei Jevgrafov